མིག་ནད་དང་ཁྲག་རྩའི་ནད་དེ་ལུས་སྟེང་གི་མི་བདེ་ཐམས་ཅད་ལ་འབྲེལ་ཡོད་པས།སྨན་ལ་བསྟེན་དུས་སྙིང་དང་ཁྲག་རྩའི་ཚན་ཁག་གི་སྨན་པ་དང་།མིག་ནད་ཚན་ཁག་གི་སྨན་པས་གནང་བའི་སྨན་དག་རྒྱུན་དུ་ཕན་ཚུན་བསྐྱར་བཟློས་ཀྱི་སྣང་ཚུལ་ཡོད།གལ་སྲིད་ཁྲག་རྒྱུན་མི་འགག་པ་དང་།ཁྲག་རྩ་མི་རེང་བ་ལ་སོགས་ཀྱི་སྨནའདི་རིགས་བསྟེན་མཁན་གྱི་ནད་པས་ཚན་ཁག་མི་འདྲ་བའི་སྨན་པར་ནད་སྟོན་དུས་རང་རྟོགས་ཀྱིས་གནས་ཚུལ་གསལ་བོ་ཞུ་དགོས།ནད་པ་མང་པོས་དལ་གཤིས་རང་བཞིན་གྱི་ནད་ལ་ན་བསྟེན་དུས།རྟག་ཏུ་སྨན་པར་སྟོན་རྒྱུ་ཚགས་ལ་འཛེམ་པ་དང་།ཡང་ན་གྲལ་སྒྲིག་པ་ལ་སུན་སྣང་སྐྱེས་པ་སོགས་ཀྱིས་དུས་རྒྱུན་སྨན་སྣ་གཅིག་ཁོ་ན་བསྟེན་རྒྱུར་དགའ་བོ་ཡོད་པ་རེད།དེ་ནི་ནད་བཅོས་ཐབས་ཀྱི་གོམས་གཤིས་མི་ལེགས་ཤིག་རེད།རྒྱུ་མཚན་སྨན་ཁ་ཤས་ཀྱི་དུག་ནུས་དེ་དུས་ཡུན་རིང་བོ་ཞིག་འགོར་རྗེས་ད་གཟོད་ནད་རྟགས་ཕྱིར་མངོན་ཡོང་བ་ཡིན་པ་གཅིག་དང་།ཡང་དུག་ནུས་ལ་ལ་སྨན་པས་ཞིབ་བཤེར་དང་ཆེད་སྤྱོད་ཀྱི་དཔྱད་ཆས་ལ་བརྟེན་ན་མ་གཏོགས་རྟོགས་མི་ཐུབ་པས།ཚང་མས་ཤེས་རྒྱུ་ཞིག་ནི་སྨན་པའི་ཅི་བཤད་ལག་ལེན་དུ་བཏབས་ན་ལེགས་སྙམ་པ་ཡིན།